Folketing
2004-10-27

Nu var hr. Martin Lidegaard jo sådan pænt rundt om tingene og pakkede dem godt ind, men lad mig sige, at vi selvfølgelig også i Socialdemokratiet er enige i, at der skal være en faglig og saglig løsning på trafikproblemerne, også ved en tilslutning mellem Frederikssundmotorvejen og Motorring 3. Vi ønsker bare ikke, at det skal være en dårlig undskyldning for at afvise muligheden af at lægge Frederikssundmotorvejens første etape oven på Jyllingevej. Derfor er mit spørgsmål til hr. Martin Lidegaard: Vil Det Radikale Venstre, som nu har stået på en række borgermøder ude i området og lovet, at man ville lægge motorvejen så langt mod nord som muligt, stemme for et ændringsforslag, der pålægger trafikministeren at lægge motorvejen oven på Jyllingevej? (Kort bemærkning).